பொதுவாக, குடும்ப அட்டை என்பது பொது மக்கள் தங்களுடைய அவசியத் தேவைக்கான பொருள்களில் சிலவற்றைச் சலுகை விலையில் பெற பயன்படுத்திக் கொள்வதற்கும், அடையாளம் அல்லது முகவரியை உறுதிப்படுத்துவதற்கும் உதவுகிறது. பொருள்களைச் சலுகை விலையிலோ, விலையில்லாமலோ பெறும்பொழுது அரசிற்கு ஏற்படும் இழப்பு முழுவதையும் அரசே ஏற்றுக்கொள்வதால், குடும்ப அட்டை வழங்குவதில் முறைகேடுகள் ஏற்படக்கூடாது என்பதில் அரசு முழுக்கவனம் எடுக்கிறது. எனவே, குடும்ப அட்டையில் உள்ள உறுப்பினர்களின் பெயர்கள் இரு வேறு குடும்ப அட்டைகளில் இருந்தாலோ, ஒரே நபர்/ குடும்பம் இரு வேறு குடும்ப அட்டைகள் வைத்திருந்தாலோ, அரசு இவ்வகையில் வழங்கும் சலுகைகளை, அரசை ஏமாற்றிப் பெறுவதாகவே அரசு விதிகள் பார்க்கின்றன. அதனால், புதிய குடும்ப அட்டைக்கு விண்ணப்பித்தல், குடும்ப அட்டையில் உறுப்பினர்களைச் சேர்த்தல் மற்றும் நீக்குதல் என குடும்ப அட்டை குறித்த அனைத்துப் பணிகளுக்கும் தகுந்த சான்றுகள் அளித்தால் மட்டுமே விண்ணப்பங்கள் ஏற்றுக்கொள்ளப்படும். .குடும்ப அட்டைகளில் ஒன்றுக்கும் மேற்பட்ட வகைகள் உள்ளன. அவை:.1. வழக்கமாக பொது மக்களுக்கு அளிக்கப்படும் குடும்ப அட்டை..2. காவலர்களுக்கு வழங்கப்படுவது போன்ற சிறப்புக் குடும்ப அட்டை..பொது மக்களுக்கு வழக்கமாக வழங்கப்படும் குடும்ப அட்டைகளைப்பற்றித் தான் விவரமாகச் சொல்லவேண்டியிருக்கிறது..கிராம நிர்வாக அலுவலர்